ในที่สุด bekku ก็กลับมาเปิดอีกครั้ง คราวนี้อยู่ชั้นใต้ดินตึก Jasmine หน้าปากซอยประสานมิตร
ช่วงกลางวันคนแน่นมาก รายการอาหารหลักๆก็คือหมูทอดสันนอก สันใน กุ้งทอด และยังมีเมนูพิเศษประจำวัน แต่ว่าไม่สามารถรู้ล่วงหน้าได้ว่าวันไหนจะมีอะไร เพื่อนที่อยากกินหมูดทอดราดไข่เลยต้องกินแห้วไปก่อนเพราะว่าวันนี้ไม่มีจ้า

จริงๆเราไม่ค่อยชอบกินของทอดค่ะ ก็เลยขอสั่งเป็น katsudon แทน ซึ่งหมูทอดก็ยังกรอบมากกกก เนื้อหมูนุ่มมากประมาณว่าทุบมาจนเชฟกล้ามขึ้น แต่ซอสหวานไปนิดตามมาตรฐานของเรา และใส่น้ำซุปมาน้อยไปหน่อย 
แต่โดยรวมแล้วอร่อยคุ้มค่า 
หมูทอดสันนอก-สันในของเพื่อนชิ้นใหญ่มาก ข้าวและกะหล่ำเติมฟรีค่ะ